Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett
Paragraph Index: 1588

f) gyűjtőáruk továbbításakor — fentiektől eltérően „Gyűjtőáru” jelzést kell beírni. A részletes adatokat az EV-hoz csatolt Betétlapon, Rakományjegyzéken, Konszignáción kell feltüntetni. Ha az adatok feljegyzésére a rovat nem elegendő, akkor az EV-hoz csatolt Konszignáción kell feltüntetni, és a rovatba „KSZ” (Konszignáció szerint) jelzést kell alkalmazni. 32. Tételsorszám Az EV és pótlapjainak tételsorait folyamatosan kell számozni. Az első alrovatba az aktuális tétel, a második alrovatba az összes tételsor számát kell beírni, amelynek meg kell egyeznie az 5. rovatban feltüntetett számmal. Például, ha az EV-hez három pótlapot csatoltak, és az utolsó pótlapon csak egy tételsor került kitöltésre, akkor az 5. rovatba 8-as szám kerül. Az EV 32. rovatába 18, az első pótlap első tételsorának 32. rovatába 2 8, a másodikba 3 8... stb., az utolsó (harmadik) pótlap első tételsorában 8 8 kell, hogy szerepeljen. Ha az EV-hoz nem csatoltak pótlapot, mindkét alrovatba értelemszerűen 1-es szám kerül. KÜLSŐ ÁRUTOVÁBBÍTÁS Száma Megnevezése Kitöltési útmutatója Mezőnév 2001/157. szám 33. Vámtarifaszám E rovatot akkor kell kitölteni, ha: — ugyanaz a személy a vámtarifaszámot tartalmazó vámárunyilatkozattal egy időpontban (például a kiviteli vámárunyilatkozattal), vagy azután állítja ki a továbbítási EV-t, vagy — a továbbítási EV kiterjed a Tranzitegyezmény I. Függelék I. Mellékletének listájában felsorolt árukra. A fenti esetekben meg kell adni a pontos 10 számjegyű vámtarifaszámot. A T2 és T2F jelzésű továbbítási EV-k esetén ezt a rovatot csak akkor kell kitölteni, ha az előző továbbítási EV-n is megadtak egy vámtarifaszámot. Ebben az esetben ugyanazt a számot kell beírni, mint ami a vonatkozó előző EV-n bejegyzésre került. Egyéb esetben e rovat kitöltése nem kötelező! 35. Bruttó tömeg (kg) Az árunyilatkozaton szereplő valamennyi áru/vámáru csomagolóanyaggal együtt mért össztömegét kell beírni kilogrammban, megkezdett kilogrammonként. (Például, ha az áru teljes tömege 114,6 kg, akkor „115”, ha az áru össztömege 0,2 kg, akkor „1” kerül beírásra). A Pótlapon ezt a rovatot nem kell kitölteni. 38. Nettó tömeg (kg) A 31. mezőben szereplő áru/vámáru saját tömegét kell feltüntetni kilogrammban kifejezve — a 35. rovatban leírt szabályok szerint. Saját tömegen az áru súlyát értjük, minden csomagolás nélkül. A nettó tömeget a Pótlapon is fel kell tüntetni, tételsoronként külön-külön. Gyűjtőáruk esetében nem kell kitölteni. 40. Általános bejelentés/megelőző vámkezelés Meg kell adni a hivatkozást a korábbi vámkezelésre, vagy vámigazgatási eljárással jóváhagyott alkalmazásra, vagy bármely lényeges kapcsolódó vámhatósági okmányra. Amennyiben egynél több hivatkozást kell megadni, úgy e rovatba a „Többféle” kifejezést kell feltüntetni, és a szóban forgó hivatkozások listáját csatolni kell a továbbítási nyilatkozathoz. 44. Különleges megjegyzések/ benyújtott okmányok, igazolások és engedélyek Be kell írni az indító/kiléptető országában érvényes külön szabályok értelmében előírt adatokat, továbbá a nyilatkozat kíséretében kiállított okmányok hivatkozási számát (például a T5 ellenőrző példány sorozatszámát, az exportengedély vagy igazolvány számát, az állategészségügyi vagy növényegészségügyi rendeletek értelmében előírt adatokat, a hajóraklevél számát). Nem kell kitölteni a „P.I. Kód” alrovatot. 50. Főkötelezett (meghatalmazott képviselő, hely, dátum és aláírás) Ebbe a rovatba az egységes árutovábbítási eljárás szabályszerű elintézéséért felelős főkötelezett nevét és címét kell feltüntetni. Amennyiben az árutovábbítást képviselő közreműködésével kérik, az „által képviselve” szövegrész fölé a képviselő nevét is be kell írni. A rovat bal alsó sarkába az EV kitöltésének helye és ideje, jobb felső sarkába a vámkezelést kérő aláírása, bélyegzőlenyomata kerül. Amennyiben nem magánszemély a főkötelezett, úgy az aláíró nevét és a cégen belüli beosztását olvasható módon fel kell tüntetni. E rovatban vámügynök esetén fel kell tüntetni a vámügynöki igazolvány számát is. KÜLSŐ ÁRUTOVÁBBÍTÁS Száma Megnevezése Kitöltési útmutatója Mezőnév 2001/157. szám 51. Tervezett határátlépési helyek és országok Meg kell adni minden a szállítás által érinteni tervezett Szerződő Fél beléptető vámhivatalait, vagy ha a szállítás során egy másik — a Szerződő Felek területén kívüli — területet is érinteni fognak, akkor azon kiléptető vámhivatalokat, amelyen keresztül a szállítóeszköz elhagyja a Szerződő Felek területét. Az átléptető vámhivatalokat a „Lista az egységes árutovábbítási eljárásban résztvevő/illetékes vámhivatalokról” című kiadvány tartalmazza. Az illetékes vámhivatalok adatait követően az érintett ország kódját is be kell írni. Amennyiben az árutovábbítás Magyarország területén belül történik, e rovatot nem kell kitölteni! 52. Biztosíték/nem érvényes Meg kell adni — az e célra a Tranzitegyezmény A9. Mellékletében megállapított kódok használatával — az eljárás során alkalmazott kezesség vagy biztosítéknyújtás alóli mentesség típusát, majd a körülményektől függően a kezességi tanúsítvány, a tanúsítvány a biztosítéknyújtás alóli mentességről, vagy az egyedi garanciajegy számát és a kezességnyújtás helye szerinti vámhivatalt. Amennyiben egy kezes által nyújtott összkezesség, biztosítéknyújtás alóli mentesség vagy egyedi biztosíték nem érvényes az összes Szerződő Félre, akkor a „nem érvényes” szöveg után az érintett Szerződő Felet vagy Feleket az erre a célra előírt kóddal fel kell tüntetni. 53. Rendeltetési vámhivatal (és ország) Meg kell adni annak a vámhivatalnak a nevét, ahol az árukat be kell mutatni az árutovábbítási eljárás befejezése céljából. A rendeltetési vámhivatalokat a „Lista az egységes árutovábbítási eljárásban résztvevő/illetékes vámhivatalokról” című kiadvány tartalmazza. A vámhivatal neve után be kell írni az érintett ország kódját. Formalitások szállítás alatt: Az áruk indító vámhivatalból való indítása és a rendeltetési vámhivatalba érkezése közötti időszakban előfordulhat, hogy bizonyos bejegyzéseket kell tenni az EV 4. és 5. példányán. Ezek az adatok a továbbítási eljárásra vonatkoznak, és a továbbítási eljárás folyamán — akkor, amikor a bejegyzendő tevékenységek végrehajtásra kerülnek — annak a szállítónak kell ezeket beírnia, aki azért a szállítóeszközért felelős, amelyre az árukat közvetlenül felrakodták. Az adatok kézzel való beírása ebben az esetben megengedett, azonban azokat tintával vagy golyóstollal, olvashatóan és nyomtatott nagybetűkkel kell bejegyezni. 55. Átrakodások A szállítónak kell kitöltenie a rovat első három sorát, abban az esetben, amikor az árut a kérdéses árutovábbítás során az egyik szállítóeszközről vagy konténerből átrakodják egy másik szállítóeszközre vagy konténerbe. A szállítónak az átrakodáskor az illetékes hatóságokkal kapcsolatba kell lépnie, és az áruk csak azon ország illetékes hatóságainak engedélyével rakodhatók át, amelynek területén az átrakodásra sor kerül. Ha az említett hatóságok úgy döntenek, hogy az adott árutovábbítási eljárás normál módon folytatódhat, akkor a szükséges lépések megtétele után láttamozzák az EV árukat kísérő 4. és 5. példányát. KÜLSŐ ÁRUTOVÁBBÍTÁS Száma Megnevezése Kitöltési útmutatója Mezőnév 2001/157. szám Az átrakodás szükségességét a fuvarozónak haladéktalanul be kell jelentenie a legközelebbi vámhivatalnál. Ha az esemény Magyarország területén történik, és élőállatszállítmányt, állati, illetve növényi terméket vagy veszélyes anyagot tartalmaz a küldemény, akkor az illetékes hatóságoknál — így különösen a területileg illetékes Állat- és Növényegészségügyi Állomásnál, Környezetvédelmi Felügyelőségnél — is be kell jelenteni az átrakodást. Ha a vámhivatal a felügyelet nélküli átrakodást engedélyezi, ezt a tényt a fuvarozónak az 56. rovatban fel kell tüntetnie. 56. A szállítás alatt történt egyéb esemény, részletek és foganatosított intézkedések Ezt a rovatot a továbbítási eljárás kötelezettségeinek irányelvei szerint kell kitölteni. Amennyiben az árukat egy nyerges vontató félpótkocsijára rakodták fel, és a szállítás alatt csak a vontató cseréje történik meg (anélkül, hogy az árukat mozgatnák vagy átrakodnák), akkor ebbe a rovatba az új vontató rendszámát és honosságát kell beírni. Ilyen esetekben nem szükséges az illetékes hatóságok láttamozása.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes